
ROMÂNIA

JUDEȚUL ALBA

MUNICIPIUL ALBA IULIA

PRIMAR

REFERAT DE APROBARE
la proiectul de hotărâre privind aprobarea volumului maxim al masei lemnoase  care se va recolta și valorifica în anul 2026 din fondul forestier proprietate publică a Municipiului Alba Iulia și aflat în administrarea Ocolului Silvic Sebes R.A., a tipurilor de valorificare ,  a prețurilor de valorificare prin vânzare directă și a nivelului maxim a tarifului pentru serviciile de exploatare forestieră.

Prin proiectul de hotărâre supus spre dezbatere Consiliului Local al Municipiului Alba Iulia, propun  aprobarea volumului masei lemnoase care se va recolta şi valorifica în cursul anului 2026 din fondul forestier  proprietate publică a Municipiului Alba Iulia şi aflat în administrarea Ocolului Silvic Sebeş R.A.

La elaborarea acestui proiect de hotărâre s-au avut în vedere solicitarea OS Sebeș R.A. prin adresa nr. 680/2026, Anexele 1 și 2, precum și referatul de aprobare al Ocolului Silvic Sebes RA (681/2026), atașate solicitării.

La redactarea prezentului proiect de hotărâre s-au mai avut în vedere prevederile art.1 lit.e), lit.q) si x), art.4 alin.(1), art.6 alin.(1) si (4), art.12, art.13, art.20, art.45 alin.(11), (12) si (13) si art.52 alin.(1) din "Regulamentul de valorificare a masei lemnoase din fondul forestier proprietate publica" aprobat prin HG 715/2017, cu modificările și completările ulterioare, prevederile art.33 din OUG nr.59/2000 privind Statutul personalului silvic, cu modificările și completările ulterioare și prevederile art.72 alin.(1), (3), (5) și alin.(14) din Legea nr.331/2024 privind Codul Silvic.

În temeiul prevederilor art.129 alin. (2) lit."c", coroborat cu art.129 alin. (6) lit.”a”, ale art.139 din OUG nr.57/2019 privind Codul Administrativ, am inițiat prezentul proiect de hotărâre.
Având în vedere cele de mai sus, supun spre dezbatere și aprobare Consiliului Local al municipiului Alba Iulia prezentul proiect de hotărâre.
 Primar

Gabriel Pleșa Codru
